Omnitel

„Omnitel“ – buvusi Lietuvos telekomunikacijų bendrovė, mobiliojo ryšio operatorius, „Telia Company“ grupės narė. 2015 m. balandį „Omnitel“ paslaugomis naudojosi 1,33 mln. vartotojų.https://www.delfi.lt/temos/omnitel?page=5

 Istorija 
1991 m. Juozo Kazicko ir Viktoro Gedimino Gruodžio įsteigta bendrovė „Litcom“ buvo pirmoji Rytų Europoje privati telekomunikacijų įmonė. Pradėjusi veikti prekės ženklu „Omnitel“, kompanija pirmoji Lietuvoje 1995 m. pradėjo teikti komercines GSM ryšio ir interneto, 2001 m. – GPRS, 2006 m. – 3G, 2011 m. – 4G LTE paslaugas, o 2014 m. – ir 4G+ LTE paslaugas vartotojamshttp://www.omnitel.lt/ziniasklaidai/omnitel-pirmoji-lietuvoje-pradejo-teikti-4g-lte-mobiliojo-rysio-paslaugas/53179 . Nuo 2004 m. „Omnitel“ yra Šiaurės ir Baltijos šalių telekomunikacijų įmonių grupės „TeliaSonera“ grupės narė. Ši grupė valdo 100% „Omnitel“ akcijų. 

2017 m. „Omnitel“ susijungė su „Teo“ bei „Baltic Data Center“ ir persivadino į – „Telia Lietuva“.https://www.telia.lt/apie-mus https://www.telia.lt/pranesimai-spaudai/-teo-ir-omnitel-tampa-telia 

 Tinklo aprėptis 
Ryšio ir mobiliųjų duomenų perdavimo paslaugas „Omnitel“ teikė naudodama 2G (GSM, EDGE 900 MHz), 3G (UMTS, HSDPA, HSUPA 2100/900 MHz) ir 4G (LTE 1800/2600/800 MHz) technologijas. „Omnitel“ 3G paslaugos buvo prieinamos visoje šalies teritorijoje, o 4G LTE tinklas – daugiau nei 90% gyventojų 80% šalies teritorijoshttp://www.omnitel.lt/ziniasklaidai/omnitel-4g-rysiu-gali-naudotis-40-proc-lietuvos-gyventoju-/64081 .

 Paslaugos 
Lietuvos gyventojams „Omnitel“ teikė balso, SMS ir mobiliojo interneto (duomenų perdavimo) paslaugas, tam išnaudojo turimą 2G (GSM, GPRS, EDGE), 3G (UMTS, HSDPA, HSUPA) ir 4G (LTE) technologijomis pagrįstą tinklą.

Bendrovės abonentai galėjo naudotis „Omnitel“ klientų lojalumo programa „Omni ID“ ir su Klasikine, Sidabrine bei Auksine „Omni ID“ kortele galėjo gauti įvairių nuolaidų, specialių pasiūlymų, dalyvauti išskirtiniuose renginiuose. Po „Teo“, „Omnitel“ bei „Baltic Data Center“ susijungimo, paslauga „Omni ID“ 2017 m. rugpjūčio 2 d. buvo išjungta.https://www.telia.lt/omniid-uzdarymas 

 Privatiems klientams 
2013 m. „Omnitel“ Lietuvoje pristatė duomenimis grįstus mokėjimo planus su interneto išlaidų kontrolės paslauga. Plano mokestis priklauso nuo pasirinkto mobiliųjų duomenų kiekio, o pokalbiai ir SMS į Lietuvos tinklus buvo teikiami neribotai.http:https://www.15min.lt/verslas/naujiena/bendroves/omnitel-81-procentas-lietuvos-gyventoju-mano-kad-yra-lojalus-663-370720

 Verslo klientams 
„Omnitel“ bendradarbiavo su partneriais kurdama ir teikdama savo klientams išmaniuosius sprendimus.https://www.omnitel.lt/verslui/sprendimai/sprendimai-verslui/transporto-paslaugoms/59609  Nuo 2014 m. iki 2017 m. „Omnitel“ savo verslo klientams siūlė „Telia Company" M2M paslaugų valdymo platformą, kuri leido įmonėms pačioms valdyti savo telemetrijos paslaugas ir realiuoju laiku stebėti į tinklą įjungtų įrenginių veikimą.

 Išankstinio mokėjimo klientams 
„Omnitel“ nuo 1999 m. iki 2017 m. teikė išankstinio mokėjimo balso ir duomenų perdavimo paslaugas „Extra“ („Omnitel Extra“.http://www.omnitel.lt/extra ), o nuo 2003 m. – ir išankstinio mokėjimo „Ežys“ klientams su kortele, bet nuo 2017 metų šias paslaugas teikia „Telia Lietuva“, su „Telia Extra“.https://www.telia.lt/extra 

 Visuomenės ir technologijų pažangos skatinimas 
„Omnitel“ buvo ilgametė daugiau galimybių kuriančių verslo ir technologijų projektų iniciatorė. 2002 m. „Omnitel“ inicijavo asociacijos „Langas į ateitį“ įsteigimą, kuri padėjo įkurti daugiau nei 1 200 viešųjų interneto prieigos centrų Lietuvoje. Bendradarbiaudama su Lietuvos aukštosiomis mokyklomis, išmaniosios įrangos gamintojais bei bendrove „AppCamp“, „Omnitel“ prisidėjo steigiant mobiliųjų aplikacijų laboratorijas. Dvi iš jų įsikūrusios Vilniaus universitete, kitos trys veikia Kauno technologijos universitete, Klaipėdos valstybinėje kolegijoje ir Vilniaus Gedimino technikos universitete.http://www.omnitel.lt/ziniasklaidai/vilniaus-universitete-atidaryta-pirmoji-regione-huawei-kompiuteriniu-tinklu-akademija-ir-mobiliuju-aplikaciju-verslui-laboratorija/60589  Nuo 2007 metų „Omnitel“ buvo progreso konferencijos „Login“ pagrindinė partnerė.http://www.login.lt/ 2014 m. bendrovė taip pat prisidėjo prie technologijų ir inovacijų forumo „TEDx Vilnius“ organizavimo.http://tedxvilnius.com/ 

 Šaltiniai 

 Nuorodos 
 Delfi.lt Straipsnis apie „Omnitel" paslaugų teikimo dydį
 15min.lt Straipsnis apie „Omnitel" susijungimą su „Teo“
 Delfi.lt Straipsnis apie „Omnitel" „Omni ID“ kliento kortelę
 „Telia“ oficiali interneto svetainė 
 „Telia“ svetainėje pateikta susijungimo informacija 
 „Telia“ išjungia „Omni ID“ paslaugų teikimą 
 „Telia Extra“ 
 „Omnitel“ „LinkedIn“ puslapis 
 „Telia Lietuva“ „Facebook“ puslapis
 „Telia Lietuva“ oficialus „YouTube“ kanalas
 „Telia Lietuva“ tinklo aprėptis 

Kategorija:Lietuvos telekomunikacijų bendrovės